./data/phi1318/phi001/phi1318.phi001.perseus-lat1.xml
Lacus est in similitudinem iacentis rotae circumscriptus et undique aequalis: nullus sinus, obliquitas nulla, omnia dimensa paria, et quasi artificis manu cavata et excisa  Color caerulo albidior, viridior et pressior; sulpuris odor saporque medicatus; vis qua fracta solidantur  Spatium modicum, quod tamen sentiat ventos, et fluctibus intumescat